เวียนหัวตลอดเวลาค่ะอย่าจะอาเจียนหัวใจเต้นแรงเหนื่อยง่ายแค่เดินก่เหนื่อยพอจะลุกก่หน้ามึนจะล้มถ้าหน้ามึนจะทำให้หัวใจเต้นแรงกว่าจะหายต้องนั่งพักใหญ่ๆปวดหัวไหล่ปวดเมื่อยๆไปหาก่บอกว่าไม่เป็นไรให้กับบ้านได้คือจ่ายยามาแค่ยาแก้เวียนหัวแก้อาเจียนถ้าเป็นแค่นี้หนูคงไม่ไปหาหรอกค่ะ หนูไม่ไหวถึงไปหา. แต่แค่มองหน้าก่บอกไม่เป็นไร คือหนูอยากรู้ว่าอาการที่หนูเป็นมันคืออาการอะไรค่ะหนูจะได้ไปรักให้ตรงจุดค่ะ
สวัสดีค่ะ อาการเวียนหัวแบ่งออกเป็น1. กลุ่มที่มีอาการมึนงง มึนหัว หรือรู้สึกเวียนหัวเพียงอย่างเดียว โดยไม่มีอาการบ้านหมุน หรือสิ่งรอบตัวหมุน อาจรู้สึกเหมือนศีรษะเบาๆ ลอยๆ คล้ายจะหน้ามืด อาการแบบนี้มักสัมพันธ์กับแรงดันเลือดและปริมาณเลือดที่ไปเลี้ยงสมองไม่เพียงพอ สาเหตุได้แก่- การเปลี่ยนท่าทางเร็วไป เช่นนั่งหรือนอนอยู่แล้วลุกขึ้นทันที มักพบในผุ้สูงอายุ หรือมีโรคประจำตัว เช่น ความดันโลหิตสูง โรคหัวใจ- จากการขาดน้ำในร่างกาย เช่น ไข้ ท้องเสีย อาเจียน เสียเลือดประจำเดือนมากกว่าปกติ- โลหิตจาง- อาจเป็นอาการร่วมของโรคอื่นๆ เช่น ไข้หวัด ภูมิแพ้- จากความเครียด วิตกกังวล พักผ่อนไม่เพียงพออาการเวียนหัวของน่าจะอยู่ในกลุ่มนี้ค่ะ แนะนำในเบื้องต้นควรนอนหลับพักผ่อนให้เพียงพอ ดื่มน้ำเยอะๆ ควรเปลี่ยนท่าเวลานั่งหรือนอนช้าๆ สำหรับอาการหัวใจเต้นแรงและรู้สึกเหนื่อยง่ายที่เป็นร่วมด้วยอาจเป็นผลจากโรคใดโรคหนึ่งดังกล่าวข้างต้นได้เช่นกันหากลองทำตามคำแนะนำเบื้องต้น รวมถึงทานยาที่แพทย์ได้จ่ายให้มาแล้วยังไม่ดีขึ้น ควรกลับไปพบแพทย์อีกครั้งนะคะ นอกจากนี้หากประจำเดือนไม่มา อย่าลืมควรตรวจดูว่าตั้งครรภ์ด้วยหรือไม่นะคะ อาจเป็นสาเหตุหนึ่งได้เช่นกันค่ะ2.อาการเวียนศีรษะแบบบ้านหมุน(vertigo) คืออาการที่รู้สึกเหมือนสิ่งแวดล้อมรอบตัวหมุนได้ แม้ว่าจะยืนหรือนั่งอยู่กับที่หรือตัวเองหมุน ทั้งที่ไม่มีการเคลื่อนไหวใด ๆ มีเดินเซ ล้ม หรือทรงตัวไม่ได้ รวมไปถึงรู้สึกคลื่นไส้ อาเจียน มีการเคลื่อนไหวที่ผิดปกติของลูกตา ตากระตุก และอาการเกี่ยวกับการได้ยินเสียง เช่น หูอื้อ เสียงดังรบกวนในหูสาเหตุ ได้แก่ โรคตะกอนหินปูนในหูชั้นในหลุด หรือ โรคหินปูนในหูชั้นในเคลื่อน (BPPV) โรคน้ำในหูไม่เท่ากัน(Meniere's Disease)โรคประสาทการทรงตัวอักเสบ หรือประสาทหูชั้นในอักเสบ การใช้ยาบางชนิดที่มีผลต่อระบบประสาททรงตัวในหูชั้นใน การบาดเจ็บที่ศีรษะและบริเวณคอ โรคไมเกรน เนื้องอกในสมอง เป็นต้น